Cecilie Jørgensen

Cecilie Marie «Sille» Jørgensen (født Gade 19. april 1814 i København, død 7. november 1890), var en norsk (opprinnelig dansk) skuespiller og operasanger. Hun vedvirket i flere titalls oppsetninger ved Christiania Theater, og var sammen med sin ektemann blant publikums favoritter. 


== Familie ==
Cecilie Jørgensen var datter av kleinsmedmester Jacob Gade og Kirstien Andersen. Hun giftet 9. januar 1838 i Christiania seg med skuespilleren Christian Jørgensen. 


== Liv og virke ==
Cecilie Jørgensen var ansatt ved Christiania Theater i Christiania 1835 til 1863. Hun fikk 9. september 1835 sin scenedebut ved dette teatret. I 1840 medvirket hun i en forestilling i teatersalen i Drammens børsbygning sammen med et utvalg skuespillere fra Christiania Theater.I 1863 flyttet ekteparet Jørgensen til København. Som avskjedsforestilling ved Christiania Theater ga de 1. juni 1863 Statsmand og Borger av Eugène Scribe.Ekteparet Jørgensen gjestet imidlertid Christiania ved lfere anledninger, blant annet 31. mars 1868 da de medvirket i stykket En Brud ved Erobring. I denne forestillingens anledning ble det blant annet skrevet at «Gaarsdagens Forestilling var vel egnet til at genkalde hin Tid i Erindringen, da Hr. og Fru. Jørgensen i en ganske særegen Grad vare de ypperste Prydelser for vor Scene. Vi tro heller ikke at sige formeget, naar vi forudsætte, at det var med en Slags vemodblandet Glæde, at Publikum gjensaa det gamle Kunstnerpar – sine fordums Yndlinge».


== Roller i utvalg ==
fru de Vertpré i Enkens Mand (Christiania Theater, 1837)
Constance i Aprilsnarrerne (Christiania Theater, 1837)
Eudora i Lestocq eller Stats-Intriguen (Christiania Theater, 1838)
Marie i Hvilken af dem er Bruden av Fru von Weissenthurn (Christiania Theater, 1838)
Dronningen i Farinelli (Christiania Theater, 1838)
Anna i Den hvide Dame av Eugène Scribe (Christiania Theater, 1839)
Dandserinden i Debutantinden og hendes Fader av Bayard og Théaulon (Christiania Theater, 1839)
Hertuginne af Grandval i operaen Parykmageren (Christiania Theater, 1840)
Stella i Mateo eller De to Florentinere av Laurencin (Christiania Theater, 1841)
fru Derneville i En Ungdomsforseelse av Samson og Jules de Wailly (Christiania Theater, 1843)
Grevinde Isabella i Livets Skole av Raupach (Christiania Theater, 1844)
Emma i Fruens Toilette av Dumanoir og Barriere (Christiania Theater, 1857)
Marquise de Menneville i Damernes Fee' av Eugène Scribe og Ernest Legouvé (Christiania Theater, 1858)
Madame Warberger i Jægerne (Christiania Theater, 1859)
Zigeuneranførerske i Preciosa av Pius Alexander Wolff (Christiania Theater, 1861)
Hertuginden af Marlborough i Et Glas Vand av Eugène Scribe (Christiania Theater, 1861)
Fru David i Hertug Hjob av Léon Laya (Christiania Theater, 1861)
Madame Jacquard i Jacquard eller Bogbinderen fra Lyon av Narcisse Louis Pierre Fournier (Christiania Theater, 1863)
Forpagterkonen i En Brud ved Erobring av Ernest Legouvé (Christiania Theater, 1868)


== Referanser ==


== Eksterne lenker ==
Blanc, Tharald Høyerup: Christiania theaters historie 1827-1877, J.W. Cappelen Christiania
Laurence Senelick, Peter Bilton, National Theatre in Northern and Eastern Europe, 1746-1900


== Kilder ==
Jensson, Liv (1981). Biografisk skuespillerleksikon. Universitetsforl. s. 89. ISBN 8200056228.